ഇന്ത്യയുടെ മരുമകനാകാന് ഗ്ലെന് മാക്സ്വെല് പാക്കിസ്ഥാനിലേക്കില്ല ഓസ്ട്രേലിയന് സ്റ്റാര് ഓള്റൗണ്ടര് ഗ്ലെന് മാക്സ്വെല് പാകിസ്ഥാന് പര്യടനത്തില് നിന്ന് വിട്ട് നിന്നേക്കുമെന്ന് സൂചന. ഇന്ത്യന് വംശജയായ വിനി രാമനെ വിവാഹം കഴിക്കാന് ഒരുങ്ങുന്ന ഓസീസ് താരത്തിന് ടീമിന്റെ പാകിസ്ഥാന് പര്യടനം നഷ്ടമായേക്കുമെന്നാണ് പുറത്ത് വരുന്ന റിപ്പോര്ട്ടുകള്.മാര്ച്ച്, ഏപ്രില് മാസങ്ങളില് ഓസ്ട്രേലിയന് ക്രിക്കറ്റ് ടീമിന്റെ പാകിസ്ഥാന് പര്യടനം.മാക്സ്വെല്ലിന്റെ വിവാഹവും നിശ്ചയിച്ചിരുന്നത് ഈ സമയത്താണ്.ഈ സാഹചര്യത്തിലാണ് പര്യടനത്തില് നിന്ന് വിട്ടുനില്ക്കാന് മാക്സ്വെല് ആലോചിക്കുന്നത്. ഓസ്ട്രേലിയയില് ഫാര്മസിസ്റ്റായി ജോലി ചെയ്യുന്ന വിനി രാമന്റെയും മാക്സ്വെല്ലിന്റെയും വിവാഹം 2020 മാര്ച്ചില് നിശ്ചയിച്ചിരുന്നു. അതിനുശേഷം, കൊവിഡ് വ്യാപനത്തിന്റെ പശ്ചാത്തലത്തില് വിവാഹം പലതവണ മാറ്റിവച്ചിരുന്നു. നേരത്തെ, ഓസ്ട്രേലിയന് ടീമിന്റെ പാകിസ്ഥാന് പര്യടനത്തോട് മാക്സ്വെല് പ്രതികരിച്ചിരുന്നു. ഓസ്ട്രേലിയന് ടീം പാകിസ്ഥാനിലേക്ക് മടങ്ങുന്നത് നല്ല കാര്യമാണ്. 1998ലാണ് ഓസ്ട്രേലിയന് ടീം അവസാനമായി പാകിസ്ഥാന് പര്യടനം നടത്തിയത് എന്ന് മാക്സ്വെല് പറഞ്ഞു.എന്നാല് ഞാന് പോകുമോ എന്ന് ഉറപ്പില്ല. ഏതാണ്ട് ഇതേ സമയത്താണ് എന്റെ കല്യാണവും നിശ്ചയിച്ചിരുന്നത്. അതുകൊണ്ട് അതേക്കുറിച്ച് എന്നോട് ചോദിച്ചിട്ട് കാര്യമില്ല. പാകിസ്ഥാന് പര്യടനത്തിനായി വിവാഹം ഇനിയും മാറ്റിവയ്ക്കാന് സാധ്യതയില്ല. വിവാഹം ഇതിനകം പലതവണ മാറ്റിവച്ചു, മാക്സ്വെല് പറഞ്ഞു.